open-index/open-wikipedia-markdown huggingface dataset:
Ֆրիգգա Կարլբերգ

**Ֆրիգգա Կարլբերգ** (, ի ծնե` **Աննա Ֆրեդրիկա Լունդգրեն** (, ), շվեդ կին գրող, սոցիալական աշխատող և ֆեմինիստուհի։ 1903-1921 թվականներին եղել է կանանց ընտրական իրավունքի ազգային ասոցիացիայի կենտրոնական կոմիտեի անդամ և 1902-1921 թվականներին` Շվեդիայի կանանց ընտրական իրավունքի հասարակության Գյոթեբորգի բաժանմունքի նախագահ։

## Կենսագրություն
thumb|ձախից|Ֆրիգգա Կարլբերգը և կանանց ընտրական իրավունքի բողոքի ցույցի այլ մասնակիցները, Գյոթեբորգ, 1918 թվականի հունիս
Ֆրիգգա Կարլբերգը ծնվել է հարուստ ընտանիքում, սակայն մեծ դժվարությամբ է հորը համոզել թույլ տալ իրեն կրթություն ստանալ։  1876 թվականին՝ փոստային պաշտոնյա Անդրեաս Կարլբերգի հետ ամուսնանալուց հետո, տեղափոխվել է Գյոթեբորգ։

Կարլբերգը Գյոթեբորգում բնակվելով զբաղվել է կանանց խնդիրներով և սոցիալական աշխատանքով և դարձել 1884 թվականին հիմնադրված Գյոթեբորգի կանանց ասոցիացիայի ()  կանանց առաջին կազմակերպության ազդեցիկ անդամ։ Նաև հիմնադրել է «Sällskapet Myrornas barnhem» կազմակերպությունը, որը տուբերկուլոզով վարակված ծնող ունեցող առողջ երեխաներին բնակարան է տրամադրել։ Կարլբերգը գլխավորել է կին սոցիալական աշխատողների կազմակերպությունը և եղել Շվեդիայի աղքատների օգնության ասոցիացիայի անդամ։

Ֆրիգգա Կարլբերգը Գյոթեբորգի սոցիալ և քաղաքականապես ակտիվ կանանց շրջանում դարձել է կենտրոնական գործիչ, և երբ 1902 թվականին ստեղծվել է Շվեդիայի կանանց ընտրական իրավունքի հասարակությունը, նա հանդես է եկել իր` Գյոթեբորգի բաժանմունքի ստեղծման նախաձեռնությամբ և իր կյանքի ամբողջ ընթացքում մշտապես ընտրվել նրա նախագահ։ Կարլբերգը քաջատեղյակ էր, մասնավորապես, կանանց ընտրական իրավունքի համար բրիտանական և ամերիկյան շարժման մասին, և մի անգամ Սիլվիա Փանքհյորսթին հրավիրել է դասախոսություն կարդալ։ Նա նաև ներկայացրել է Շվեդիան կանանց ընտրական իրավունքի մի քանի միջազգային կոնֆերանսներին. սկզբում որպես Շվեդիայի կանանց ընտրական իրավունքի հասարակության անդամ, իսկ վերջին անգամ` 1923 թվականին, Հռոմում որպես Շվեդիայի կառավարության ներկայացուցիչ։

Որպես գրող՝ Ֆրիգգա Կարլբերգն իր վեպերում և պիեսներում պատկերել է կանանց խնդիրները, ինչպես նաև բնակչության աղքատ խավերի` քաղաքականության վրա ազդող կենսապայմանները։ Նրա «*För rättfärdighets skull*» վեպն Էլին Վագների «*Pennskaftet*» վեպի հետ հավասարապես շվեդական սուֆրաժիստական շարժման ամենահայտնի գրական ստեղծագործությունն է։

## Ծանոթագրություններ

## Աղբյուրներ
* Svenskt biografiskt lexikon (1927)
* Svenska män och kvinnor: biografisk uppslagsbok (Bonnier, 1944)
* Christina Florin: Kvinnor får röst (Atlas, 2006)
* Barbro Hedvall (2011). Susanna Eriksson Lundqvist. red. Vår rättmätiga plats. Om kvinnornas kamp för rösträtt. Förlag Bonnier. 

Կատեգորիա:Շվեդ կին գրողներ
Կատեգորիա:Շվեդ սուֆրաժիստներ
Կատեգորիա:Շվեդ ֆեմինիստներ
Կատեգորիա:Շվեդ դրամատուրգներ
Կատեգորիա:Շվեդ թարգմանիչներ
Կատեգորիա:Կին դրամատուրգներ
Կատեգորիա:Շվեդ կին վիպասաններ
Կատեգորիա:Սոցիալական աշխատողներ
Կատեգորիա:Կանանց իրավունքների իրավապաշտպաններ
Մարիա Քվիստ

**Մարիա «Մայա» Մոնսոն** (, ի ծնե` **Քվիստ** (, ), շվեդ կին քաղաքական գործիչ, Սոցիալ-դեմոկրատական կուսակցության և նրա «Երիտասարդների լիգայի» ակտիվ մասնակից։

## Կենսագրություն
Մարիա Քվիստը ծնվել է 1879 թվականի սեպտեմբերի 5-ին զինվորականի ընտանիքում, որտեղ նա 11 եղբայրներից և քույրերից ավագն էր։ Նմանատիպ ընտանեկան ծագմամբ շատ աղջիկներ այդ ժամանակ չեն ստացել պաշտոնական կրթություն։ Բայց դպրոցից հետո Մարիան մասնակցել է Մալմյո քաղաքում անցկացված փոքր գյուղական դպրոցների ուսուցիչների ներածական դասընթացին։ Այնուհետև հաճախել է նաև Գվիլանի ժողովրդական ավագ դպրոց, որը Շվեդիայի ամենահին նմանատիպ ուսումնական հաստատություններից է։ Մարիան 15 տարեկանից ստիպված էր աշխատել՝ հիմնականում Սկոնեում որպես աղախին կամ սպասավորուհի, սակայն արդեն 25 տարեկանում նա լիովին նվիրվել է քաղաքական գործունեությանը։ Նրա քաղաքական համոզմունքները իրեն մղել են Սոցիալ-դեմոկրատական կուսակցությանն անդամագրվելու և 1902 թվականին կանանց ընտրական իրավունքի համար ազգային ասոցիացիային անդամագրվելու։ Մյուս համախոհների հետ Քվիստը Ստոկհոլմում հիմնել է կին-տնաշխատողների ասոցիացիան և 1904 թվականին դարձել նրա առաջին նախագահը։ 1910 թվականին դարձել է առաջին կինը, որն ընտրվել է Եվլեի քաղաքային խորհրդում։

Մարիա Քվիստը մտահոգված էր, հատկապես, կանանց իրավունքներով և պայքարել է կին աշխատավորների իրավունքների, աշխատանքային ժամի սահմանափակման և աշխատողների կրթության համար։

Դարասկզբին ծանոթացել է ձախ լրագրող, գրող և նախկին զինվորական Ֆաբիան Մոնսոնի հետ։ Նրանք սկսել են ապրել միասին, բայց պաշտոնապես չեն ամուսնացել։ Դա բողոք էր այն ժամանակվա ամուսնական օրենքների դեմ, քանի որ կանայք ամուսնանալով կորցնում էին ինչպես պատասխանատվությունը, այնպես էլ ունեցվածքը։ Նրանց հարաբերությունները համապատասխանել են քաղաքացիական ամուսնության շվեդական տարբերակին։ Ավելի ուշ` 1922 թվականին, երբ Ֆաբիանը դարձել է 50 տարեկան, նրանք արքեպիսկոպոս Նատան Սյոդերբլոմին խնդրել են օրհնել իրենց հարաբերությունները։ Նրանք ամուսնացել են 1925 թվականին` Շվեդիայի ամուսնության օրենքների փոխվելուց հետո։ Ամուսիններն ունեցել են նույն քաղաքական համոզմունքները. երկուսն էլ եղել են սոցիալ-դեմոկրատական երիտասարդական լիգայի վարչության անդամներ դրա հիմնադրման պահից։ Մարիան նաև կարևոր ներդրում է ունեցել Ֆաբիանի աշխատանքում` ուսումնասիրելով պատմական փաստերը, ինչպես նաև կարդալով և տպագրելով նրա աշխատանքները։

## Ծանոթագրություններ

Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Կատեգորիա:Սոցիալիստ ֆեմինիստներ
Նիկոս Լիբերոպուլոս

**Նիկոլաոս Լիբերոպուլոս** (, ), հույն ֆուտբոլիստ, հարձակվող։

## Ակումբային կարիերա
Նիկոս Լիբերպուլոսը Պելոպոնեսում ծնված ամենահայտնի ֆուտբոլիստներից մեկն է։ Կարիերան սկսել է «Էրանի Ֆիլատրոն» ակումբում, իսկ 1994 թվականին տեղափոխվել է «Կալամատու» ակումբ։ 1996 թվականին հիացնելով «Պանաթինաիկոս» ակումբի անդամերին՝ Լիբերոպուլոսը տեղափոխվել է մայրաքաղաք։ Իր նոր ակումբի հետ հասել է մինչև չեմպիոնների լիգայի կիսաեզրափակիչ փուլ։ Իտալական ակումբները հետաքրքրություն են ցուցաբերել խաղացողի նկատմամբ (հիմնականում «Յուվենտուսը» և «Վերոնա»), բայց նա մնացել է Աթենքում՝ հավատարմություն ցուցաբերելով «Պանաթինաիկոսին»։ 2003 թվականին Լիբերոպուլոսը կոնֆլիկտ է ունեցել ղեկավարության հետ պայմանագրի պայմանների շուրջ, որի արդյունքում նա հեռացել է ակումբից։ Նիկոսը առաջարկներ ուներ «Օլիմպիակոս» և «Մարսել» թիմերից, սակայն արդյունքում ընտրել է Աթենքի «ԱԵԿ» ակումբը, որտեղ միանգամից դարձել է հայտնի խաղացող և թիմի ավագ։ 2007 թվականին հարձակվողին ցանկացել է գնել գերմանական «Նյուրնբերգ»-ը, սակայն ակումբի նախագահը հրապարակավ հրաժարվել է վաճառել իր թիմի լավագույն խաղացողին։

2008 թվականի հուլիսի 13-ին հայտարարվել է Լիբերոպուլոսի անցման մասին դեպի գերմանական Բունդեսլիգայի «Այնտրախտ» թիմը Մայնի Ֆրանկֆուրտից, որի հետ ֆուտբոլիստը կնքել է երկամյա պայմանագիր։

2010 թվականի հուլիսի 1-ին տեղափոխվել է «ԱԵԿ», որի հետ ստորագրել է մեկամյա պայմանագիր։

## Թիմային կարիերա
Լիբերոպուլոսն ազգային հավաքականի կազմում խաղում է 1996 թվականից։ Թիմում հայտնի է որպես «ջոկեռ»՝ փոխարինման դուրս գալով խաղի վերջին քառորդում ու վճռական գոլեր խփելով։

## Ձեռքբերումներ
;Թիմային

«**Էրանի Ֆիլատրոն»**
* Հունական չորրորդ դիվիզիոնի հաղթող, 1993 թվական

«**Կալամատա»**
* Հունական երկրորդ դիվիզիոնի հաղթող, 1995 թվական

«**ԱԵԿ»**
* Հունական գավաթակիր, 2011 թվական

; Անձնական
* Հունաստանի ազգային առաջնության լավագույն խաղացող, 2000, 2006, 2007 թվական
* Հունաստանի առաջնության լավագույն ռմբարկու, 2003, 2007 թվական

## Ծանոթագրություններ

## Արտաքին հղումներ
* 
* 
* 

Կատեգորիա:1975 ծնունդներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անձինք այբբենական կարգով
Կատեգորիա:Բունդեսլիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օգոստոսի 4 ծնունդներ
Կատեգորիա:Ֆուտբոլիստներ այբբենական կարգով
Aibo

**Aibo**( **այբո**, որը թարգմանաբար նշականում է «սեր» կամ «ընկեր», ), ռոբոտ-շների շարք, մշակված Sony ընկերության կողմից։

## Հնարավորություններ
Aibo կարողանում է քայլել, «տեսնել» շրջակա միջավայրը շնորհիվ տեսախցիկների և ուլտրակարմիր ցուցիչների շնորհիվ չափել տարածությունը, հասկանալ հրամաններ և դեմքեր։ Ռոբոտը ամբողջությամբ ինքնավար է, այն կարող է զարգանել և հարմարվել տիրոջը։ Չնայած այն բանի, որ նրան կարելի է կարգավորել շնորհիվ հատուկ ծրագրի։ Գոյություն ունի ծրագարյին ապահովում, որի միջոցով շունը ձեռք է բերում «մեծ շան» ունակություն, որի շնորհիվ ռոբոտը սկսում է օգտագործել իր ողջ ունակություը, իսկ «ձագը» սկսում է դրանք բացահայտել աստիճանաբար։

Aibo-ի տրամադրությունը կարող է փոխվել կախված շրջակա միջավայրից, որն էլ ազդում է նրա պահվացքի վրա։ Կարգավորումները թույլ են տալիս Aibo-ին շարժվել, խաղալ իր խաղալիքներով, ցուցաբերել հետաքրքրություն, խաղալ և շփվել տիրոջ հետ, ինքնուրույն լիցքավորվել և արթնանալ քնից հետո։ Aibo-ի մշակողները հավաստիացնում են, որ նա ունի ցուցիչներ, որոնք պատասխանատու են 6 էմոցիաների համար՝ երջանկություն, տխրություն, վախ, հակակրանք, զարմանք և զայրույթ։

Aibo-ի դիզայները, ճապոնացի Հաձիմէ Սորայաման է, ով ստացել է բազմաթիվ մրացանակներ։

Ռոբոտը ունի ազատության 20 աստիճաններ։ Ինչպես նաև այն օժտված է բազմաթիվ ցուցիչներով (ջերմաստիճանի, հեռավորության, արագության, սենսորային ցուցիչով և այլն), տեսախցիկով, խասափողով և ձայնարկիչնորով։ Aibo-ն պատրաստված է OPEN-R միջերեսով, նրա մեջ տեղադրված է 64 բիթային RISC մշակիչ, որպես օգնող սարք նրանում տեղադրված է Memory Stick։

Ներկա պահին AIBO-ի մշակումը և արտադրությունը կասեցված է։

ՌոբոՔափ առաջնության ժամանակ անց է կացվել ֆուտբոլային խաղ AIBO ռոբոտների միջև։ Ինչպես նաև անց է կացվել փորձեր, որոնց արդյունքում գրվել է «Իրական շների հանդիպումը AIBO-ի հետ չեզոք ժամանակ» աշխատությունը։

## Պատմություն
Aibo-ի մշակումը սկսել է 1993 թվականին, սակայն այն կրում էր փորձնական բնույթ և նախատեսված չէր վաճառքի համար։ Այսպիսով Aibo-ի առաջին մոդելը թողարկվեց 1999 թվականին։

2006 թվականի հունվարի 26-ին Sony-ին հայտրարեց, որ դադարեցնում է Aibo-ի և որոշ այլ ապրանքատեսակների արտադրությունը։ Ինչպես նաև ըկներությունը դադարեցրեց QRIO ռոբոտի արտադրությունը։ Երաշխիքային ապահովումը, որոնք ստացել էին գնորդները գնալով հանվեց, վերջին ERS-7M3 մոդելի ռոբոտը վաճառքից հանվեց 2013 թվականի մարտին։

2014 թվականի հուլիսից Sony դադարեց թողարկել պահեստային մասեր ռոբոտի համար և սկսեց չներկայացնել ապահովում Aibo-ի վերանորոգման համար։

## Ծանոթագրություններ

Կատեգորիա:Արհեստական բանականություն
Կատեգորիա:Խաղալիքներ
Կատեգորիա:Ճապոնական հայտնագործություններ
Կատեգորիա:Շներ
Կատեգորիա:Ռոբոտագիտություն
Կատեգորիա:Ռոբոտներ
Կատեգորիա:Տեխնոլոգիա
Յոզեֆ Անտոն Կոխ

**Յոզեֆ Անտոն Կոխ** (գերմ.՝ Joseph Anton Koch, ), ավստրիացի ռոմանտիկ նկարիչ։

## Կյանք և ստեղծագործություն
Յ. Ա. Կոխը ծնվել է տիրոլյան վաճառականի ընտանիքում։ Մանուկ հասակում հովիվ է եղել։ Աուգսբուրգի եպիսկոպոսի աջակցությամբ նա նախ ընդունվել է Դիլինգի ճեմարան, այնուհետև նկարչություն է սովորել Շտուտգարտում` Չարլզի դպրոցում։ Ինչպես իր ժամանակին Ֆրիդրիխ Շիլլերը, պատանի նկարիչը նույնպես չի կարողացել տանել դպրոցի խստապահանջությունը։ Նա թողել է դպրոցը և գնացել Ստրասբուրգ, այնուհետև Շվեյցարիա: Ստրասբուրգում գտնվելու ժամանակ Կոխը մտել է տեղի յակոբինյան ակումբ, Շվեյցարական բնությունը նրան հնարավորություն է տալիս կտավին մարմնավորել ազատության իր իդեալը՝ ակտիվորեն չզբաղվելով քաղաքականությամբ։ձախից|մինի|Յ.Ա. Կոխ հերոսական լանդշաֆտը ծիածանովԼեռնային էսքիզները, որոնք նկարիչը կատարել է իր բազմաթիվ ճանապահորդությունների ընթացքում Շվեյցարիայում, հիմք են դարձել իր ավելի ուշ խոշոր ստեղծագործությունների համար, ինչպիսիք են Շմադրիբի ջրվեժը, Բեռնի լեռնաշխարհը (1817), Ինսբրուկը կամ Հոսփիսը Գրիմզելվալդ գլետչերի մոտ (այրվել է, նախկինում՝ Լայպցիգի կերպարվեստի թանգարանում)։ Այդ աշխատանքները հայտնվել են Կոխի՝ Հռոմ կատարած այցից հետո, որտեղ նա ուսումնասիրել է ժամանակակից բնանկարչությունը և դրա հետևանքով ստեղծել է իր սեփական «ալպյան ոճը»։ Բացի 1812-1815 թվականներին Վիեննայում մնալուց, Յոզեֆ Կոխը, սկսած 1795 թվականից, մշտապես ապրել է Հռոմում, որտեղ ստեղծագործությամբ զբաղվելուց բացի զբաղվել է դասավանդմամբ, նրա աշակերտների թվում էր, մասնավորապես, Սողոմոն Կորրոդին։ Հատկապես հաճախ նա նկարել է Ալբանիայի լեռները և Օլեվանոյի մերձակայքում գտնվող տարածքը։ Իր աշխատանքներում նկարիչը միավորել է Պուսենի բնանկարի սկզբունքները՝ բնության հետ իր անմիջական դիտարկումներով, որոնք պատկերված են բազմաթիվ նկարներում և ջրաներկների մեջ։Նրա բարեկամուհին ավստրիացի նկարչուհի Աննա Շտայներ-Կնիտելն էր։

## Ծանոթագրություններ

Կատեգորիա:Նկարիչներ այբբենական կարգով
Կատեգորիա:19-րդ դարի նկարիչներ
Կատեգորիա:Ավստրիացի նկարիչներ
Կատեգորիա:18-րդ դարի նկարիչներ
Կատեգորիա:19-րդ դարի ավստրիացիներ
Կատեգորիա:Ռոմանտիստ արվեստագետներ
Ես երբեք չեմ․․․

«**Ես երբեք չեմ․․․**» (), Նեթֆլիքսի ամերիկյան դեռահասային կատակերգական դրամա հեռուստասերիալ, որի գլխավոր դերում է թամիլ կանադացի դերասանուհի Մաիթրեյի Ռամակրիշնանը։ Սերիալի հեղինակները Մինդի Քեյլինգը և Լանգ Ֆիշերն են։ Դրա պրեմիերան կայացել է 2020 թվականի ապրիլի 27-ին։ Շոուն քննադատների կողմից դրական գնահատականների է արժանացել։

## Սյուժե
Սարսափելի տարվանից հետո Դևի Վիշվակումարն (Մաիթրեյի Ռամակրիշնան) ուզում է փոխել իր հասարակական կարգավիճակը, սակայն ընկերները, ընտանիքը և զգացմունքները թույլ չեն տալիս նրան դա հեշտությամբ անել։

## Դերասանական կազմ
### Գլխավոր դերերում
*Մաիթրեյի Ռամակրիշնան՝ Դևի Վիշվակումար, երկրորդ կուրսի ուսանողուհին, ով ցանկանում է բարելավել իր կյանքը;
* Ռիչա Մուրջանի՝ Քամալա, Դևիի զարմուհին, ով մնում է նրա հետ մինչև նրա կուրսի ավարտը;
* Ջարեն Լյուիսոն՝ Բեն Գրոս, Դևիի ոխերիմ թշնամին դպրոցում;
*Դարեն Բարնեթ՝ Փաքսթոն Հոլ-Յոշիդա, Դևիի համադասարանցին, ով վերահանձնում է քննությունները;
*Ջոն Մաքինրոյ՝ ինքն իր դերում, սերիալի պատմողը
* Փուրնա Ջագանաթան՝ բժիշկ Նալինի Վիշվակումար, Դևիի մայրը։

### Երկրորդական դերերում
* Ռամոնա Յանգ՝ Էլեանոր, Դևիի լավագույն ընկերներից մեկնը, ով սիրում է դերասանական վարպետությունը;
* Լի Ռոդրիգեզ՝ Ֆաբիոլա, Դևիի լավագույն ընկերներից մեկն, ով սիրում է գիտությունը;
* Նիսի Նեշ՝ բժիշկ Ջեյմի Ռայան, Դևիի թերապևտը
*Սենդհիլ Ռամամուրթի՝ Մոհար Վենկաթեսան, Դևիի մահացած հայրը, ով հայտնվում է ֆլեշբեքերում;
* Բենջամին Նորիս՝ Թրենթ Հարիսոն, Փաքսթոնի ընկերը;
* Ադամ Շափիրո՝ պարոն Շափիրո, պատմության ուսուցիչ;
* Մարթին Մարթինեզ՝ Օլիվեր Մարթինեզ, Էլեանորի ընկերը;
* Քրիստինա Քարչներ՝ Իվ, Ֆաբիոլայի վրա սիրահարված աղջիկը;
* Ջեք Սիվոր ՄաքԴոնալդ՝ Էրիկ Փերքինս, ոչ այդքան հայտնի ուսանող;
* Դինո Փեթրերա՝ Ջոնահ Շարփ, քամինգ աութ կատարած տղան;
* Էդի Լայու՝ Սթիվ, Քամալայի գաղտնի ընկերը;
* Լիլի Դ․ Մուր՝ Փաքստոնի խորթ քույրը;
* Հանա Սթեյն՝ Շիրա, Բենի ընկերուհին;
* Անջելա Քիսի՝ Վիվիան, Բենի մայրը;
*Մայքլ Բադալուկո՝ Հովարդ, Բենի հայրը;
* Դոնա Փյերոնի՝ Փաթի, Բենի տան աշխատողուհին;
*Էնդի Սեմբերգ՝ ինքն իր դերում, Բեն Գրոսի մտքերի մասին պատմողը։

## Սերիաներ
### Եթերաշրջան 1 (2020)

## Ընդունելություն
Rotten Tomatoes-ում սերիալը ստացել է 100% վարկանիշը, որը հիմնվել է 25 ակնարկների վրա՝ միջին 7.8/10 գնահատականով։ Metacritic-ում այն ստացել է 100-ից 82 միավոր՝ հիմնված 16 ակնարկների վրա։

## Ծանոթագրություններ

## Արտաքին հղումներ
* 

Կատեգորիա:2020 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Իրինա Սուսիդկո

**Իրինա Պետրովնա Սուսիդկո** (), ռուս երաժշտագետ, արվեստագիտության դոկտոր (2000 թվական), պրոֆեսոր (2003 թվական)։

## Կենսագրություն
Ծնվել է միջատաբան Պ. Ի. Սուսիդկոյի ընտանիքում։ Դնեպրոպետրովսկ քաղաքում նա ավարտել է Մ. Գլինկայի անվան երաժշտական քոլեջի դաշնամուրի և տեսական բաժինները։ 1983 թ. ավարտել է Մոսկվայի Գնեսինների անվան ռուսական երաժշտական ակադեմիայի երաժշտամանկավարժական ինստիտուտի պատմության, տեսության և կոմպոզիցիայի ֆակուլտետը։ Ավարտելուց հետո դպրոցը՝ Ֆ. Գ. Արխամանովի դասարանում, 1988 թվականին պաշտպանեց թեկնածուական ատենախոսությունը՝ «Կ. Վ. Գլուկի երաժշտական դրաման՝ լուսավորության մշակույթի համատեքստում»։ 1984 թվականից դասավանդել է Ռուսաստանի Գնեսինների անվան երաժշտական ակադեմիայում, որտեղ 2000 թվականին պաշտպանել է Դոկտորական ատենախոսությունը ("Օպերա-seria: Գենեզիս և ժանրի պոետիկա"): Պրոֆեսորը (2003) 2009 թվականից ղեկավարել է վերլուծական երաժշտագիտության ամբիոնը։

Միաժամանակ, Պ. Ի. Սուսիդկոն աշխատել է արվեստագիտության պետական ինստիտուտում, 2004 թվականից հանդիսացել է Արևմուտքի դասական արվեստի ոլորտի առաջատար գիտաշխատող, «Հին Երաժշտություն» և «Գնեսինների անվան ռուսական երաժշտության ակադեմիայի գիտական գրությունները» ամսագրերի խմբագրական խորհրդի անդամ։

Ամուսինը՝ երաժշտագետ Պ. Վ. Լուցկեր (ծնված. 1959 թ.):

## Գիտական գործունեություն
Իրինա Սուսիդկոյի հետազոտական հետաքրքրությունները ներառում են 17-ից 20-րդ դարերի արևմտաեվրոպական երաժշտության պատմությունը, երաժշտական թատրոնը, ներառյալ 17-19-րդ դարերի իտալական օպերան, երաժշտական և տեսական ուսմունքների պատմությունը, ռուսական երաժշտությունը եվրոպական մշակույթի համատեքստում։

### Աշխատանք
* 18-րդ դարի իտալական օպերան։ Մաս 1. Արկադի նշանի ներքո (1998 թ., համահեղինակ՝ Պ. Վ. Լուցկերի հետ)
* 18-րդ դարի իտալական օպերան։ Մաս 2. Մետաստազիո դարաշրջանը (2004 թ., Պ. Վ. Լուցկերի հետ համատեղ)
* Մոցարտը և նրա ժամանակը (2008 թ., համահեղինակ՝ Պ. Վ. Լուցկերի հետ)

## Ծանոթագրություններ

Կատեգորիա:Արվեստագիտության դոկտորներ
Կատեգորիա:Ռուս գիտնականներ
Կատեգորիա:Ռուս երաժշտագետներ
Օլիվյա Նորդգրեն

**Օլիվյա Նորդգրեն** (, ), շվեդ կին քաղաքական գործիչ, արհմիութենական շարժման ակտիվիստուհի։

## Կենսագրություն
Օլիվյա Նորդգրենը ծնվել է 1880 թվականին Սկոնեում։ Ագարակատերի դուստր էր, սակայն մանուկ հասակում ապրել է ազգականի, այսինքն` մեկ ուրիշի մոտ։ 14 տարեկանում մեկնել է Տրելլեբորգ, որտեղ նրան աշխատանքի են վերցրել «*Trelleborgs Allehanda*» թերթը տպագրող տպարանում։ Այնտեղ նա աշխատել է մինչև 1911 թվականը։

Օլիվյան դարձել է արհմիութենական շարժման ակտիվ մասնակից. 1908-1922 թվականներին եղել է «Typografförbundet»-ի («տպագրական աշխատողների արհմիություն») Տրելլեբորգի բաժանմունքի խորհրդի անդամ։ Անդամակցել է Սոցիալ-դեմոկրատական կուսակցությանը և սկզբում մասնակցել տեղի երիտասարդական և կանանց շարժմանը, այնուհետև Տրելլեբորգի աշխատանքային կոմունային, որտեղ նրան ընտրել են պատասխանատու պաշտոնների համար։ Շարժման նպատակն էր պայքարել կանանց ընտրական իրավունքի համար, որը 1909 թվականին քվեարկության հետևանքով նրանց չէր տրամադրվել։ Օլիվյան, լինելով ամուսնացած կին, իրավունք է ունեցել արտահայտել իր կարծիքը և ներկայացնել իր կուսակցությունը քաղաքում։ Օլիվյան ընտրվել է Տրելլեբորգի քաղաքային խորհրդում և աշխատել այնտեղ մինչև 1934 թվականը։ Եղել է իշխանության տարբեր մարմինների և խորհուրդների կազմում, այդ թվում` Առաջին համաշխարհային պատերազմի ժամանակ եղել է մատակարարման քաղաքային վարչության անդամ և տնօրեն։

1919-1921 թվականներին՝ ընտրական իրավունքի բարեփոխումից հետո, որից հետո կանայք ստացել են բոլոր իրավունքները, Օլիվյան 1923-1950 թվականներին ընտրվել է որպես Մալմյոհուսի լանդսթինգ, իսկ 1925-1952 թվականներին ընտրվել է նաև Սոցիալ-դեմոկրատական կուսակցության ազգային խորհրդի անդամ։ Խորհրդարանական և կուսակցական աշխատանքում պաշտպանել է կնոջ աշխատանքի իրավունքը, լուծել սոցիալական հարցերը, մասնակցել առողջապահության, թոշակառուների, որբերի նպաստների, այրիների թոշակների և այլ հարցերի տարբեր կոլեգիաներին և հանձնաժողովներին։ Բացի այդ, Օլիվյա Նորդգրենը հրապարակել է հրապարակախոսական հոդվածներ։

1945 թվականին Օլիվյան ստացել է Իլլիս Քվորում 12-րդ աստիճանի մեդալը՝ ի նշան քաղաքացիական գործունեության։

Օլիվյա Նորդգրենը մահացել է 1969 թվականին։ Թաղված է Տրելլեբորգում։

## Անձնական կյանք
Տպարանում աշխատելու ժամանակ Օլիվյան տպագրիչ Ադոլֆ Սանդբերգից երեք երեխա է լույս աշխարհ բերել, որոնցից մեկը մահացել է մանուկ հասակում։ 1908 թվականին ամուսնացել է «*Arbetet*» թերթի խմբագիր Սեթ Նորդի հետ և վերցրել Նորդգրեն ազգանունը։ Այս ամուսնությունից 1909 թվականին ունեցել է դուստր։ Սանդբերգի մահից հետո առաջին երեխաները նույնպես ապրել են մոր հետ։

## Ծանոթագրություններ

## Արտաքին հղումներ
* https://skbl.se/en/article/OliviaNordgren
* https://sok.riksarkivet.se/Sbl/Presentation.aspx?id=8288

Կատեգորիա:20-րդ դարի կին քաղաքական գործիչներ
Կատեգորիա:Շվեդ ֆեմինիստներ
Կատեգորիա:Շվեդիայի քաղաքական գործիչներ
Կատեգորիա:Շվեդ տպագրիչներ
Լաչպլեսիսի օր

thumb|250px|right|Զոհված զինվորների հիշատակին մոմովառություն Ռիգայի ամրոցի պատերի մոտ
thumb|250px|right|Լաչպլեսիսի օրվա զինվորական շքերթը Ազատության հուշարձանի մոտ
**Լաչպլեսիսի օր** (), հիշատակի օր Լատվիայում։ Նշվում է յուրաքանչյուր տարի, նոյեմբերի 11-ին, ի հիշատակ Լատվիայի ազատության ու անկախության համար իրենց կյանքը զոհաբերած զինվորների։ Հայրենիքի ազատության համար զենք վերցրած լատիշները 1919 թվականի նոյեմբերի 11-ին՝ ազատագրական պատերազմի կարևորագույն դրվագում՝ Ռիգայի ճակատամարտում թանկ զոհերի գնով հաղթանակ են տարել ռուս-գերմանական կամավորներից կազմված արևմտառուսական կամավորական բանակի նկատմամբ, որի պարագլուխը սպիտակգվարդիական դաշտային հրամանատար Պավել Բերմոնդ-Ավալովն էր (Ավալաշվիլի)։

1988 թվականից ի վեր ավանդույթ է դարձել Լաչպլեսիսի օրը հիշատակի մոմեր վառել ու տեղադրել Ռիգայի ամրոցի պատերի մոտ։ Մոմավառության համանման արարողություններ են տեղի ունենում նաև լատվիական այլ քաղաքներում, գյուղերում, զինվորական գերեզմանատներում։ 2018 թվականին Լատվիայի «Միություն» և «Ազգային դաշինք» կուսակցություններն առաջարկել են Լաչպլեսիսի օրը պաշտոնապես հռչակել հիշատակության համազգային, ոչ աշխատանքային օր։

Հիշատակի այդ օրվա անվանումն առնչվում է «*Լաչպլեսիս*» զինվորական շքանշանի հետ, որի անվանումն էլ, իր հերթին, կապված է լատվիական ազգային էպոսի հերոս Լաչպլեսիսի հետ (հերոսի անունը լատիշերենից բառացի թարգմանած, նշանակում է *Արջասպան*, արջ ձևող)։ Էպոսը, ժողովրդական ավանդազրույցների հիման վրա, մշակել ու 19-րդ դարի վերջերին՝ 1888 թվականին հրատարակել է Անդրեյս Պումպուրսը։

## Ծանոթագրություններ

## Արտաքին հղումներ
*Today is the Lāčplēsis Day! What does 11 November mean for Latvia? . November 11, 2016. Ministry of Foreign Affairs of the Republic of Latvia. Retrieved November 17, 2016.
*What is Lāčplēša Day. Infogr.am. Retrieved November 8, 2016.
*Five of the most emotional 11 November speeches of Latvian officials.  November 14, 2015. Baltic News Network. Retrieved November 8, 2016.
* Լաչպլեսիսի օրը Լատվիայում
* Լաչպլեսիսի օրը
* День Лачплесіса та трохи історії 
* Լատվիան նշում է Լաչպլեսիսի օրը
* Լաչպլեսիսի օրը 

Կատեգորիա:Հիշատակի օրեր
Մեդլեին Գրին

**Մեդլեն Էմիլի Գրին** (, ), բրիտանացի նկարիչ։

## Կենսագրություն
Դանդաղ Էմիլին Գրինը ծնվել է 1884 թվականի օգոստոսի 27-ին, Քրեյն-Ռայդում, Լոնդոնի Պադդինգթոն շրջանում։ Էմիլի Գրինի ծնողները եղել են Էմիլի Լաուրան (*Emily Laura, խննդյան ազգանունը՝ Բաթլեր*) և Ֆրեդերիկ Ջոն Գրինը (*Frederick John Green*): Նրանք ունեցել են հինգ երեխա, որոնցից երրորդը Մադլենն էր։

Ինը տարեկանից Էմիլի Գրինը և նրա քույրերը սովորել են Արքայադուստր Հելենա քոլեջում։ 1906 թվականից մինչև 1911 թվականը սովորել է Լոնդոնի Արքայական գեղարվեստի ակադեմիայում։ 1911 թվականին «Ագրիպին, որը կրում է Հերմանիկի մոխիրը» նկարի համար պարգևատրվել է արծաթե մեդալով։

1940-ականների սկզբին Գրինը տեղափոխվել է ապրելու Սաթթոն-Բրիջում, կոմսություն, որը գտնվում է Հյուսիսային ծովի ափին, Մեծ Բրիտանիա Լինքոլնշիր։

Մեդլեն Էմիլին Գրինը մահացել է Նորֆոլքի հիվանդանոցում 1947 թվականի փետրվարի 17-ին։ Թաղված է Լոնդոնի Հեսթոն գյուղում գտնվող Սենթ Լեոնարդի գերեզմանատանը։

## Աշխատանքներ և ցուցահանդեսներ
Մեդլին Գրինի կյանքի ընթացքում նրա նկարները ներկայացվել են Անգլիայի, Շոտլանդիայի և Իռլանդիայի 18 պատկերասրահներում, Վենետիկի, Փարիզի (որտեղ նա երկու անգամ պարգևատրվել է մեդալներով), Ադելաիդայի և Մելբուռնի սրահներում։

1912 թվականից մինչև 1943 թվականը Արքայական ակադեմիայի ամառային ցուցահանդեսներում նրա նկարները ցուցադրվել են երեսուներկու անգամ։

Նկարչուհու նկարների վերջին ցուցահանդեսը, որը կոչվում էր «Ժամանակի ակնթարթներ», անցկացվել է 2011 թվականին Իլինգում գտնվող Փիթջանգերի կալվածքում։

Նկարչի աշխատանքների ամբողջական ցուցակը չի կազմվել, բայց հայտնի են նրա ստեղծած հարյուրավոր նկարներ։ Մեդլին Գրինը բազմակողմանի նկարիչ էր։ Իր աստեղծագործություններում նա օգտագործել է տարբեր տեխնիկաներ և նյութեր, ներառյալ աքվատինտա, ածուխ, չոր ասեղ, յուղաներկ և ջրաներկ։ Նրա նկարները այժմ բարձր են գնահատվում արվեստի աճուրդներում։

## Պատկերասրահ

Madeline Green The Model detail.jpg|Մեդլին Գրին: Մոդել 
Two figures in a stablesigned.jpg|Երկու ֆիգուր 
The Young Man.jpg|Երիտասարդներ 
Madeline Green 2.jpg|Երկուսը 


## Ծանոթագրություններ

Կատեգորիա:Բրիտանացի նկարչուհիներ
Կատեգորիա:Կին արվեստագետներ
Վիտաուտաս Չեռնյաուսկաս

**Վիտաուտաս Չեռնյաուսկաս** (, ), լիտվացի ֆուտբոլիստ, բուլղարական ԲԿՄԱ (Սոֆիա) ակումբի և Լիտվայի հավաքականի դարպասապահ։

## Ակումբային
### Ակումբային
Պրոֆեսիոնալ մակարդակում ելույթներն սկսել է 2008 թվականին «Էկրանաս» ակումբի կազմում, որի հետ երեք անգամ հաղթել է Լիտվայի առաջնությունում և դարձել գավաթի դափնեկիր։ 2011 թվականի ձմռանը պայմանագիր է կնքել ռումինական «Վասլույ» ակումբի հետ, բայց միանգամից անցել է պահեստայինների շարքը և մինչև մրցաշրջանի ավարտն անցկացրել ընդամենը 4 հանդիպում։ Ակումբի կազմում մնացել է չորս մրցաշրջան։

2014 թվականին տեղափոխվել է լեհական «Կորոնա», բայց այնտեղ երկար չի մնացել և մեկ տարի անց տեղափոխվել է ռումինական «Դինամո» (Բուխարեստ)։

2016 թվականին Չեռնյաուսկասը պայմանագիր է կնքել Կիպրոսի «Էրմիս» ակումբի հետ, բայց դեկտեմբերին հեռացել է թիմից ակումբի տնօրենի հետ տարաձայնությունների պատճառով։ Մրցաշրջանն ավարտելուց հետո վերադարձել է ռումինական «Դինամո» (Բուխարեստ)՝ փոխարինելու վնասվածք ստացած Լաուրենցիու Բրենեսկուին։ 2016/17 մրցաշրջանի ավարտից հետո հեռացել է ակումբից։

2017 թվականի հունիսի 30-ին Վիտաուտաս Չեռնյաուսկասը երկամյա պայմանագիր է կնքել բուլղարական ԲԿՄԱ-ի հետ։ 2019 թվականի հունվարի 14-ին պայմանագրի ժամկետը երկարաձգվել է երկու տարով։

### Կարիերան հավաքականում
Վիտաուտաս Չեռնյաուսկասը Լիտվայի ազգային հավաքականում նորամուտը կատարել է 2014 թվականի սեպտեմբերի 3-ին՝ Ուկրաինայի ազգային հավաքականի հետ ընկերական խաղում, որտեղ անառիկ է պահել դարպասն ամբողջ խաղի ընթացքում։

## Վիճակագրություն
**

## Ձեռքբերումներ
; «Էկրանաս»
* Լիտվայի չեմպիոն *(3)* – 2008, 2009, 2010 
* Լիտվայի գավաթակիր *(1)* – 2010

; «Դինամո» (Բուխարեստ)
* Ռումինիայի լիգայի գավաթակիր *(1)* – 2016/2017

## Ծանոթագրություններ

## Արտաքին հղումներ
* 
* Interviu exclusiv RD1948 cu Vytautas Cerniauskas

Կատեգորիա:Դինամո Բուխարեստի ֆուտբոլիստներ
Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կլադկակա

**Կլադկակա** (, «կպչուն/ կեղտոտ կարկանդակ» բառից)՝ շվեդական շոկոլադե տորթ մածուկով, կպչուն կազմվածքով։Կան շատ բաղադրատոմսեր, բայց յուրահատկությունը նրանում է, որ պատրաստման ժամանակ չեն օգտագործում սոդա, այստեղից էլ ներսում փխրուն միջուկը՝ խմորում բացակայում են ծակոտիները, ձևավորված ածխաթթվային գազով։ Ուստի միջուկը կարող է երևալ չթխված, հեղուկ։ Նրան երբեմն ուտում են հարած սերուցքով կամ վանիլային պաղպաղակով և ազնվամորիով։

Տորթի ծագումը պարզ չէ, հնարավոր է, նա ծագել է բրաունիի ազդեցությունից կամ ֆրանսիական շոկոլադե տորթի։ Եվս մեկ տեսությունն այն է, որ կլադկական ծագել է Երկրորդ համաշխարհային պատերազմի ժամանակ, երբ կերակրի սոդան դժվար էր ձեռք բերել Շվեդիայում։ Բայց կա կարծիք, որ տորթը հորինվել է վերջերս, 1968 թվականին։

## Պատրաստման եղանակ
Բաղադրամասերը՝ կարագ, շոկոլադ, կակաոյի փոշի, շաքարավազ, ալյուր (պարտադիր չէ), ձու, վանիլ, աղ, նուշ, հատապտուղներ, հարած սերուցք։ Տորթ-կարկանդակը թխվում է 15-20 րոպե, այն պատրաստ է, երբ կպչում է դրսից, բայց ներսից մնում է մածուցիկ։

## Ծանոթագրություններ



Կատեգորիա:Շոկոլադե թխվածքներ
Կատեգորիա:Տորթեր
Սորայա Փոսթ

**Սորայա Վիոլա Հելենա Փոսթ** (, ), շվեդ կին քաղաքական գործիչ, շվեդական «Ֆեմինիստական նախաձեռնություն» կուսակցության անդամ և Եվրոպական խորհրդարանի նախկին անդամ։

## Կենսագրություն
Սորայա Փոսթի հայրը ծագումով գերմանացի հրեա է, իսկ նրա մայրը՝ շվեդ գնչուհի։

Սորայա Փոսթը երկար տարիներ զբաղվել է իրավապաշտպանությամբ՝ շեշտը դնելով Շվեդիայում և Եվրոպայում գնչուների իրավունքների վրա։ Փոսթը Եվրոպական խորհրդարանի ընտրություններից հետո ազատվել է Վեսթեր-Գյոթալանդի իրավունքների տարածաշրջանային կոմիտեի գրասենյակում ազգային փոքրամասնությունների հարցերով աշխատանքից, եղել է ներգրավված է գնչուների հարցերի մեջ և 2007 թվականին Գյոթեբորգի միջմշակութային միջնակարգ դպրոցի ստեղծման նախաձեռնողն էր։ Միջմշակութային միջնակարգ դպրոցն իր գործունեությունն սկսել է 2007 թվականի հունվարին՝ որպես Գյոթեբորգի միջնակարգ դպրոցի մասնաճյուղ և բացվել նույն թվականի սեպտեմբերին արքայադուստր Վիկտորյայի կողմից։ Սորայան եղել է Շվեդիայի ռադիոհեռարձակման խորհրդի և կառավարական հաստատություններում գնչուների հարցերով ներկայացուցչության անդամ։

2014 թվականի փետրվարին Փոսթը եղել է «Ֆեմինիստական նախաձեռնության» ցուցակի առաջին թեկնածուն Շվեդիայում անցկացվող 2014 թվականի խորհրդարանական ընտրություններում։ Սա առաջին անգամն էր, որ Շվեդիայում գնչուն դարձել է Եվրախորհրդարանի պատգամավոր և առաջինը, որ ընտրվել է որպես թեկնածու համընդհանուր ընտրություններում։ Փոսթը եղել է նաև ԼԳԲՏ անձանց իրավունքների խմբի և հաշմանդամություն ունեցող անձանց հարցերով խմբի անդամ։ Սոցիալիստների և դեմոկրատների առաջադեմ դաշինքի խմբում Փոսթը եղել քաղաքացիական ազատությունների, արդարադատության և ներքին գործերի կոմիտեի (LIBE) ու ԵՄ-ից դուրս գտնվող մարդու իրավունքների ենթակոմիտեի (DROI) անդամ։ Այն փոխարինվել է արտաքին գործերի կոմիտեի (AFET): Եղել է նաև Կենտրոնական Ամերիկայի երկրների հետ կապերի պատվիրակության անդամ (DCAM):

Սորայա Փոսթը նախաձեռնել է Եվրոպական խորհրդարանում հակագնչուականության վերաբերյալ երկու բանաձև. առաջինը վերաբերել է Գնչուների միջազգային օրվան և Եվրոպայում հակագնչուականություն և ԵՄ-ի կողմից Երկրորդ համաշխարհային պատերազմի ժամանակ գնչուների ցեղասպանության զոհերի հիշատակի օրվա ճանաչմանը (2015 թվականի ապրիլ), իսկ երկրորդը` ԵՄ-ում գնչուների մշակութային ինտեգրման հիմնական իրավունքների ասպեկտներին, հակագնչուականության դեմ պայքարին (2017 թվականի հոկտեմբեր)։

2019 թվականի մայիսի 26-ին կայացած Եվրոպական խորհրդարանի ընտրություններում «Ֆեմինիստական նախաձեռնությունը» ստացել է ձայների 0,8 տոկոսը, որից հետո Փոսթը կորցրել է իր մանդատը Եվրախորհրդարանում։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Շվեդ կանայք
Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Կատեգորիա:Շվեդիայի քաղաքական գործիչներ
Գուլլի Պետրինի

**Գուլլի Շարլոտ Պետրինի** (, ), շվեդ ֆիզիկոս, գրող, կանանց և քաղաքական գործիչների իրավունքների պաշտպանության պայքարի ակտիվիստ։ 1903 թվականից մինչև 1914 թվականը եղել է Ստոկհոլմում կանանց ընտրական իրավունքի ազգային ասոցիացիայի տեղական բաժանմունքների նախագահ, ինչպես նաև եղել է Վեքշյոյի քաղաքային խորհրդի կազմում՝ 1910 թվականից մինչև 1914 թվականն այնտեղ ներկայացնելով լիբերալներին։

## Կենսագրություն
Գուլլի Պետրինին ծնվել է 1867 թվականի սեպտեմբերի 30-ին՝ պրոֆեսոր Կառլ Յակոբ Ռոսանդերի և Էմմա Մարիա Գոդենիուսի ընտանիքում։ 1887 թվականին ավարտել է Վալիսկա դպրոցը, իսկ 1901 թվականին փիլիսոփայության դոկտորի կոչում է ստացել Ուփսալայի համալսարանից։ 1902 թվականին Գուլլին ամուսնացել է իր համադասարանցու՝ Հենրիկ Պետրինիի հետ։ 1902 թվականից մինչև 1906 թվականը Վեքշյոյի անաց ավագ դպրոցում աշխատել է որպես ուսուցիչ, իսկ 1914 թվականից մինչև 1931 թվականը դասավանդել է Ստոկհոլմի կանանց տարբեր դպրոցներում։

Գուլլի Պետրինին հետաքրքրվել է կանանց շարժմամբ դեռևս 1890-ականներին Ուփսալայում սովորելու տարիների, որտեղ նա հաճախ այցելում էր Աննա-Մարգրետա Հոլմգրենի շուրջ ստեղծված խմբակ։ Նրա այս շարժման նկատմամբ հետաքրքրությունը հարստացավ սեփական կյանքի հանգամանքներից, ինչը սովորական չէր այդ ժամանակի կանանց համար։ Իր առաջադիմական հոր աջակցությամբ նա կրթություն է ստացել համալսարանում, ինչը դեռ սովորական և անվիճելի երևույթ չէր։ Պետրինին զբաղվում էր նաև մասնագիտական գործունեությամբ, չնայած այն բանին, որ նա ամուսնացած էր, և այդ ժամանակ ընդունված էր, որ ամուսնացած կանայք չպետք է աշխատեն։ Պետրինին սկսել է ակտիվորեն զբաղվել քաղաքականությամբ 1904 թվականից, երբ Վեքշյոյում դարձել է սուֆրաժիստական շարժման տեղի բաժանմունքի անդամ և շվեդական ընտրական իրավունքի համար շարժման ականավոր գործիչ։

Գուլլի Պետրինին մահացել է 1941 թվականի ապրիլի 8-ին, Ստոկհոլմում։

## Ծանոթագրություններ

## Աղբյուրներ
* Barbro Hedvall (2011). Susanna Eriksson Lundqvist. red.. Vår rättmätiga plats. Om kvinnornas kamp för rösträtt.. Förlag Bonnier. 
* Gulli C Petrini, urn: sbl:7193, Svenskt biografiskt lexikon (art av Hjördis Levin), hämtad 2015-09-05.

Կատեգորիա:20-րդ դարի կին քաղաքական գործիչներ
Կատեգորիա:Գիտությունների թեկնածուներ
Կատեգորիա:Շվեդ գրողներ
Կատեգորիա:Շվեդ մանկավարժներ
Կատեգորիա:Շվեդ սուֆրաժիստներ
Կատեգորիա:Շվեդ ֆեմինիստներ
Կատեգորիա:Շվեդ ֆիզիկոսներ
Կատեգորիա:Շվեդիայի կին քաղաքական գործիչներ
Կատեգորիա:Կանանց իրավունքների իրավապաշտպաններ
Ռանդի Բլեր

**Ռանդի Մարիե Բլեր** (, ծննդյամբ` Նիլսեն (), ), նորվեգացի ֆեմինիստ, սուֆրաժիստ և կանանց իրավունքների համար շարժման ակտիվիստ։ Ամուսնացած է եղել Նորվեգիայի վարչապետ Օտտո Բլերի հետ, որից որդի է ունեցել՝ Էյվին Բլերին։ Ռանդի Բլերը եղել է Նորվեգիայի կանանց իրավունքների ասոցիացիայի հիմնադիրներից մեկը և ղեկավարել է ասոցիացիան 1895-1899 և 1903-1922 թվականներին։

## Վաղ կենսագրություն
Ռանդի Բլերը ծնվել է 1851 թվականին Բերգենում` նավային բրոկեր Անդրեաս Ռասմուսեն Նիլսենի (1822-1898) և Մարգրետե Անդրեա Տորնյոեի (1827-1909) ընտանիքում։ Նա տասնմեկ երեխաներից ամենամեծն էր։ Ռանդը պաշտոնական կրթություն չի ստացել, բայց փոքր հասակից զբաղվել է արվեստով, այդ թվում նկարչությամբ, թատրոնով և երաժշտությամբ։ Երբ 17 տարեկան էր, նա միացավ Նորվեգիայի հնագույն լեզվական ասոցիացիային *Vestmannalaget*-ին։ 1876 թվականին Ռենդը մասնակցեց Բերգենի ամենահին և ամենամեծ` Ազգային թատրոնի () ստեղծմանը և նույն թվականին ամուսնացավ Օտտո Բլերի՝ ձախ լիբերալ կուսակցության իրավաբանի և քաղաքական գործչի հետ, որը հետագայում դարձավ Նորվեգիայի վարչապետը։

## Կարիերա
Բլերը ներգրավված էր նորվեգական ֆեմինիստական շարժման մեջ 1880-ականներից։ 1883 թվականին նա միացավ ուսանողուհիների Սկուլդ վիճաբանության, իսկ հաջորդ տարի դարձավ Նորվեգիայի կանանց իրավունքների ասոցիացիայի (*Norwegian Queendesagsforening*) համահիմնադիրներից մեկը։ Բլերը երկու ժամանակահատված` 1895 թվականից 1899 թվականին և 1903 թվականից մինչև 1922 թվականը եղել է այս կազմակերպության նախագահը։ Այս պաշտոնում Բլերը պայքարում էր տնային տնտեսուհիների, աշխատավոր և միջին խավի կանանց սոցիալ-տնտեսական պայմանները բարելավելու համար։ Նա դիմել էր Խորհրդարան՝ խնդրանքով, որ օրինականացվի կանանց մասնագիտական կրթությունը, ստեղծվեն դասընթացներ սպասուհիների, դերձակների, խոհարարների և տնային տնտեսուհիների համար։ Բլերի ղեկավարությամբ ասոցիացիան նաև քարոզում էր հավասար վարձատրություն տղամարդկանց և կանանց համար և որ արտաամուսնական կապերից ծնված երեխաներն ունենան օրենքով հայրություն ճանաչելու իրավունք։

1885 թվականին, երբ Նորվեգիայի կանանց իրավունքների ասոցիացիան որոշեց իր օրակարգում չընդունել կանանց ընտրական իրավունքը, Բլերը դարձավ կանանց ընտրական իրավունքի ասոցիացիայի (*Norwegian Kvinnestemmerettsforningen*) համահիմնադիրը, որը ղեկավարում էր Գինա Կրոգը։ Մեկ տարի անց նա օժանդակեց նաև Նորվեգիայի հանրային առողջության ասոցիացիայի  () ստեղծմանը։ 1903 թվականին Բլերն ընտրվեց Նորվեգիայի կանանց խաղաղության ասոցիացիայի () նախագահ։ Այն ժամանակներում, երբ նրա ամուսնու քաղաքական կարիերան պահանջում էր լքել իրենց տունը Օսլոյում և բնակվել Շվեդիայում, նա աշխատել է որպես սպասուհի Ստոկհոլմում գտնվող «*Norska Ministerhotellet*»-ում։

1921 թվականին՝ 70 տարեկան հասակում, Բլերը պարգևատրվել է Վաստակի համար Թագավորական մեդալով (): Մահացել է 1928 թվականին։ Թաղված է Օսլոյի Քրիստոս Փրկչի տաճարի գերեզմանատանը։

## Ծանոթագրություններ

Կատեգորիա:Նորվեգացի ֆեմինիստներ
Կատեգորիա:Նորվեգացի սուֆրաժիստներ
Կատեգորիա:Նորվեգիայի քաղաքական գործիչներ
Կատեգորիա:Նորվեգիայի կին քաղաքական գործիչներ
Կատեգորիա:Կանանց իրավունքների իրավապաշտպաններ
Կատեգորիա:Նորվեգացի ակտիվիստներ
Էստրիդ Հայն

**Էստրիդ Հայն** (, ), դանիացի ակնաբույժ, կանանց իրավունքների շարժման ակտիվիստ, պացիֆիստ։

## Կենսագրություն
Էստրիդ Հանսենը ծնվել է 1873 թվականին, Կոպենհագենում, դանիացի քաղաքական գործիչ Օկթավիուս Թոմաս Հանսենի և Իդա Անտոինետ Վուլֆի ընտանիքում։ Էստրիդը մանկուց ծանոթ էր դանիացի բազմաթիվ հայտնի  քաղաքական և մշակութային գործիչների հետ։

1890 թվականին Նատալի Սալեի անվան (*N. Zahles Skole*) դպրոցն ավարտելուց հետո Էստրիդը Կոպենհագենի համալսարանում սովորել է բժշկություն, որն ավարտել է 1896 թվականին։ Նույն թվականի սեպտեմբերին նա ամուսնացել է ինժեներ Յալմար Հայնի հետ, այնուհետև եղել է Փարիզում, որտեղ ուսանողական շրջայցերի ժամանակ  Մեծ Բրիտանիայի, Նիդերլանդների, Ավստրիայի և Գերմանիայի կլինիկաներում սովորել է ակնաբուժություն։

Վերադառնալով Կոպենհագեն՝ 1898 թվականին Էստրիդը սկսել է բժշկական պրակտիկան։ 1906 թվականին բացել է աչքի սեփական կլինիկան։ 1918 թվականին ստացել է մասնագետի վկայական և շարունակել աշխատել այս ոլորտում մինչև 1939 թվականը, երբ թոշակի է անցել։

Բացի իր հիմնական աշխատանքից, Էստրիդը մասնակցել է կանանց հավասար իրավունքների պաշտպանության շարժմանը՝ դառնալով *Kvindernes Handels-og Kontoristforning-ի* («Կանանց առևտրային և կաբինետային մասնագիտությունների ասոցիացիա») բժիշկ-մասնագետը և *Louiseforeningen-ի* («Լուիզի հասարակություն») խորհրդի անդամ, որն օգնում է աղքատ և միայնակ կանանց։ 1914 թվականին նա առաջին կինն էր *Blindeinstituttet* (Կույրերի ինստիտուտ) խորհրդում։

1909 թվականից մինչև 1916 թվականը եղել է Կոպենհագենի *Dansk Kvindesamfund* («Դանիական կանանց միություն») բաժանմունքի նախագահ՝ լինելով կազմակերպության ամենահայտնի դեմքերից մեկը։  Նա հաջողությամբ իրականացրել է կանանց հավասար ընտրական և աշխատանքային իրավունքների համար քարոզարշավներ։ 1915 թվականին Թորո Դաուգորդի, Կլարա Թյուբյորգի, Բեննի Սեդերֆելդ Դե Սիմոնսենի և Հեննի Ֆորհամերի հետ եղել է *Danske Kvinders Fredskæde*-ի՝ Կանանց միջազգային լիգայի հանուն խաղաղության և ազատության Դանիական բաժանմունքի առաջին անդամներից մեկը։ Նույն թվականին նա ընդգրկվել է ընտանեկան իրավունքի Սկանդինավյան հանձնաժողովի կազմում, որն աշխատանքներ էր տանում Դանիայում ամուսնացած կանանց իրավունքների բարելավման ուղղությամբ։

Նա նաև ակտիվ մասնակցություն է ունեցել *Den danske Komité til Bekæmpelse af den hvide Slavehandel-ում*, որը ստեղծվել է սպիտակ ստրկության դեմ պայքարելու համար։ Հայնը մեծ դեր է խաղացել կանանց և երեխաների թրաֆիքինգի դեմ պայքարի Ազգերի լիգայի Խորհրդատվական կոմիտեում, որտեղ նա 18 տարի եղել է պատվիրակ։ 1933 թվականից եղել է *Kvinderådet* («Դանիայի կանանց ազգային խորհուրդ») խորհրդի անդամ։

Էստրիդ Հայնը մահացել է Հորսհոլմում, 1956 թվականի հուլիսի 25-ին։

## Ծանոթագրություններ

## Արտաքին հղումներ
*  Det danske Fredsakademi 
*  Estrid Hein (1873 - 1956) Hein, Estrid
* Estrid Hein
*  Mimi Carstensen (1852 - 1935) Carstensen, Johanne Caroline Vilhelmine (Mimi)
* Death to Militarism! / Død over militarismen

Կատեգորիա:Դանիացի բժիշկներ
Կատեգորիա:Դանիացի պացիֆիստներ
Կատեգորիա:Դանիացի սուֆրաժիստներ
Կատեգորիա:Դանիացի ֆեմինիստներ
Կատեգորիա:Կանանց իրավունքների ակտիվիստներ
Կատեգորիա:Կոպենհագենի համալսարանի շրջանավարտներ
Յուրի Գուդիմենկո

**Յուրի Արկադևիչ Գուդիմենկո** (, ), խորհրդային, ուկրաինացի և ռուս ֆուտբոլիստ, հարձակվող։

## Կարիերա
### Ակումբային
Դնեպրոպետրովսկի «Դնեպր» ակումբի կազմում անցկացրել է երկու խաղ (1 գոլ) Շոտլանդիայի «Խարտս» ակումբի դեմ ՈՒԵՖԱ 1990/91 գավաթի 1/32 եզրափակչում։ 1992 թվականին Սիմֆերոպոլի «Տավրիա» ակումբի կազմում անցկացրել է չորս խաղ Չեմպիոնների լիգայում։

Դարձել է Ուկրաինայի առաջին առաջնության լավագույն ռմբարկու՝ 18 խաղում խփելով 12 գոլ։

### Հավաքականում
Ուկրաինայի հավաքականի կազմում անցկացրել է 2 խաղ՝ խփելով 1 գոլ։

Հավաքականում նորամուտը կատարել է 1992 թվականի հունիսի 27-ին ԱՄՆ-ի հավաքականի դեմ ընկերական խաղում (0:0)։ Առաջին խաղակեսից հետո՝ ընդմիջման ժամանակ, նրան փոխարինել է Եվգենի Դրագունովը։

Հավաքականի կազմում իր երկրորդ (և վերջին) խաղն անցկացրել է 1992 թվականի օգոստոսի 26-ին ընդդեմ Հունգարիայի հավաքականի (1:2), որտեղ խփել է մեկ գոլ։ Հանդիպման 60-րդ րոպեին նրան փոխարինել է Ալեքսանդր Բոնդարենկոն։

### Մարզչական
Կարիերան ավարտելուց հետո դարձել է Վոլգոգրադի մանկապատանեկան թիմի մարզիչ։

## Ձեռքբերումներ
* ԽՍՀՄ առաջին լիգայի հաղթող - 1991
*Ուկրաինայի առաջնության հաղթող - 1992
*Ռուսաստանի առաջնության բրոնզե մեդալակիր - 1993
* Ուկրաինայի առաջնության լավագույն ռմբարկու - 1992

## Ծանոթագրություններ

## Գրականություն
* *Վիկտոր Խոխլյուկ,* «Գոլեադորները» (), 2012, էջ 92, ISBN 978-966-158-934-5

## Արտաքին հղումներ
* 
* Ֆուտբոլիստի էջը «Ֆուտբոլային Ուկրաինա» թերթում
* 

Կատեգորիա:Դինամո Մոսկվայի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դնեպրի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Քրիստաբել Կոկերել

**Քրիստաբել Աննի Կոկերել** ( ), անգլիացի նկարչուհի, վիկտորիանական դարաշրջանի գեղանկարչուհի։

## Կենսագրություն
Ծնվել է 1863 թվականին։ Ջորջ Ռասսել Կոկերելի դուստրն է։ 1882 թվականից նկարչություն է սովորել Գեղարվեստի թագավորական ակադեմիայում, որտեղ հանդիպել է իր ապագա ամուսնուն՝ քանդակագործ Ջորջ Ֆրամփթոնին։ Նրանք ամուսնացել են 1893 թվականի ապրիլին, և նրանց որդին՝ Մերեդիտ Ֆրամպտոնը, ծնվել է 1894 թվականի մարտի 17-ին, ով նույնպես նկարիչ է դարձել։

1885 թվականից մինչև 1910 թվականը նա ցուցադրել է իր գործերը Գեղարվեստի թագավորական ակադեմիայում իր օրիորդական անունով։ Մասնակցել է 1897 թվականի Վենետիկի բիենալեին և 1900 թվականին Փարիզում անցկացվող համաշխարհային ցուցահանդեսին։

Նրա ամուսինը ասպետի տիտղոսի է արժանացել 1908 թվականին, և 1910 թվականին նրանք տեղափոխվել են նոր տուն, որը նախագծվել է նրանց կողմից, որտեղ յուրաքանչյուրն ուներ իր սեփական ստուդիան։ Տունը ցուցադրվել է 1910 թվականին «Հայրենական ճարտարապետության վերջին նախագծերը» հոդվածում։ Տան արտաքին տեսքն այսօր չի փոխվել։

Քրիստաբել Աննի Կոկերելի ամուսինը մահացել է 1928 թվականի մայիսի 21-ին, իսկ 1930 թվականին Քրիստաբելը մի քանի բրոնզե իրեր է նվիրել Կամբերուելի քաղաքային խորհրդի պատկերասրահին։

## Ստեղծագործություն
աջից|մինի|300x300փքս|Զանգակերը
Մի շարք դիմանկարների և բնանկարների հեղինակ է։ Նա ստեղծել է երեխաներին պատկերող շատ նկարներ։

## Ծանոթագրություններ

## Արտաքին հղումներ
* Նկարներ Ք. Կոկերել    
* Նկարներ Ք. Կոկերել    
* Նկարներ Ք. Կոկերել   

Կատեգորիա:Բրիտանացի դիմանկարիչներ
Կատեգորիա:Կին արվեստագետներ
Կատեգորիա:Անգլիացի դիմանկարիչներ
Կատեգորիա:Բրիտանացի նկարչուհիներ
Անդրիս Ամբայնիս

**Անդրիս Ամբայնիս** (լատիշերեն՝ **Andris Ambainis**, ), լատվիացի ժամանակակից գիտնական, համակարգչային գիտությունների մասնագետ, որը գիտական հետազոտություններ է կատարում քվանտային տեղեկատվության և քվանտային համակարգչագիտության բնագավառներում։

## Ուսումնառությունը և գիտական գործունեությունը
Ամբայնիսը բակալավրի (1996), մագիստրոսի (1997) և համակարգչային գիտությունների դոկտորի աստիճան է ստացել Լատվիայի համալսարանում։ 2001 թվականին էլ կալիֆոռնիական Բերքլիի համալսարանում ատենախոսություն է պաշտպանել և ստացել փիլիսոփայական գիտությունների դոկտորի աստիճան։

Գիտական աշխատանք է կատարել Փրինստոնի (ԱՄՆ-ի Նյու Ջերսի նահանգ) հեռանկարային հետազոտությունների ինստիտուտում, ամերիկյան Վաթեռլոո քաղաքում գործող համալսարանի քվանտային համակարգչագիտության ինստիտուտում։ Ներկայումս պաշտոնավարում է Լատվիայի համալսարանում՝ որպես համակարկգչային գիտությունների ֆակուլտետի պրոֆեսոր։ Միաժամանակ շարունակում է գիտական ուսումնասիրություններ կատարել քվանտային տեղեկատվության գործընթացների, քվանտային մեխանիկայի բնագավառներում։

## Գնահատանք և համբավ
Անդրիս Ամբայնիսը 1991 թվականին, երբ 16-ամյա դպրոցական էր, մասնակցել է միջազգային մաթեմատիկական օլիմպիադայի և բացարձակ անթերի արդյունքով նվաճել ոսկե մեդալ։ 2008 թվականին, հաղթելով մրցույթում, արժանացել է Ալֆրեդ Սլոունի հիմնադրամի մրցաթոշակի 2008: 2018 թվականին Ամբայնիսը հրավիրվել է գիտական ելույթով հանդես գալու մաթեմատիկոսների միջազգային կոնգրեսում և խոսել, մեկնություններ է տվել համակարգչային գիտության մաթեմատիկական հայեցակետերի մասին։

## Ծանոթագրություններ

## Արտաքին հղումներ
*Andris Ambainis homepage
*(in Latvian) 
*(in Latvian)

Կատեգորիա:Լատիշ գիտնականներ
Կատեգորիա:Համակարգչագետներ
Կատեգորիա:Ինֆորմատիկայի տեսաբաններ
Կատեգորիա:Լատիշ մաթեմատիկոսներ
Blackpink House

**Blackpink House** (, կնռ.` Beulping Hauseu), հարավկորեական ժամանցային շոու, որը հեռարձակվում է Հարավային Կորեայի JTBC հեռուստաընկերության կողմից։ Շոուն պատմում է Blackpink խմբի անդամների մասին և թե ինչպես են նրանք անցկացնում իրենց առօրյա կյանքը։ Շոուի առաջին սերիան հեռարձակվել է 2018 թվականի հունվարի 6-ին JTBC2 ալիքում։ Այն նաև հեռարձակվում է օնլայն` ՅուԹյուբում և V Live-ում։

## Պատմություն
Խմբի գործակալությունը` YG Entertainment-ը վերջապես սկսեց խմբի մասին ռեալիթի շոու նկարահանել։ Նախկինում, YG-ն շոուներ էր նկարում իր այլ արտիստների համար, ինչպիսիք են` «BIGBANG TV», «2NE1 TV» և «WINNER TV»: Շոուի թիզերը հրապարակվել է խմբի ՅուԹյուբյան ալիքում 2017 թվականի դեկտեմբերի 28-ին։ Այն առավել քան մեկ միլիոն դիտումներ հավաքեց, որը երկրպագուների մոտ մեծ ակնկալիքներ առաջացրեց ամբողջ աշխարհում.:

2016 թվականի օգոստոսի 25-ին շոուն առաջին անգամ հայտնվել է Naver TV-ում։ Խումբը ստացավ իր առաջին ռեալիթի շոուն իր դեբյուտից մեկ ամիս անց։ Ծրագրի առաջին մեկնարկը թեստ էր, որն անցկացվել է օգոստոսի 21-ին։ Այս թողարկումից հետո YG-ն հայտարարեց, որ խումբը կթողարկի Blackpink House ծրագիրը, որը կբացահայտի անդամների առօրյա կյանքը և իրական ելույթները։ Սակայն մինչև նոյեմբեր ծրագրի մասին ոչ մի նորություն չկար։ 2017 թվականին YG-ն հրապարակեց «Blackpink TV» հաղորդագրությունը։

2017 թվականի նոյեմբերին, խմբի ՅուԹյուբյան ալիքում, YG-ն վիդեո թիզեր է հրապարակել։

Երբ խմբի անդամները հայտնեցին իրենց ցանկությունների մասին, ինչպիսիք են ամառային արձակուրդները և «գլխավոր տնօրենի կրեդիտային քարտը», Յան Հյոն Սոկը աղջիկներին ցույց տվեց մեկ ամյակին նվիրված տորթը և զարմացրեց նրանց։ Բացի այդ, նա նաև հայտարարեց, որ պատրաստել է «Pink Princess House» տունը, որտեղ նրանք կապրեն իրենց հարյուր օրվա հանգստի ժամանակ, որը նրանք անվանում են «100cation»:

## Սերիաներ


## Ծանոթագրություններ

## Արտաքին հղումներ
*Blackpink House-ի սերիաները ՅուԹյուբում

Կատեգորիա:Blackpink
Դայա (երգչուհի)

**Գրեյս Մարտին Թանդոն** (, ), առավել հայտնի է **Դայա** (, ոճավորվում է` **DΛYΛ**) անվամբ, ամերիկացի փոփ երգչուհի և հեղինակ-կատարող, Գրեմմի մրցանակի դափնեկիր։

## Կենսագրություն
Ծնվել է 1998 թվականի հոկտեմբերի 24-ին ԱՄՆ-ի Ֆիլադելֆիա նահանգի Փիթսբուրգ քաղաքում։ Նրա պապը ամերիկաբնակ հնդկաստանցի էր։ Նրա բեմական անունը գալիս է «կարեկցանք» կամ «բարություն» բառերից։

2016 թվականին Դայային հրավիրել են ելույթ ունենալ Սպիտակ տանը «Easter Egg Roll» միջոցառման շրջանակներում, որտեղ նա և նրա ընտանիքը հանդիպել են նախագահ Բարակ Օբամայի և առաջին տիկին Միշել Օբամայի հետ։

2017 թվականի փետրվարի 12-ին` Գրեմմիի 59-րդ մրցանակաբաշխության ժամանակ, ստացել է «Լավագույն պարային ձայնագրություն» մրցանակը «Don’t Let Me Down» երգի համար։

## Սկավառակագրություն
### Ստուդիական ալբոմներ
* Sit Still, Look Pretty (2016)

### Մինի ալբոմներ
* Daya (2015)

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:21-րդ դարի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Բեմական կեղծանուններ
Կատեգորիա:Ինդի երաժիշտներ
Կատեգորիա:ԼԳԲՏ անձինք
Կատեգորիա:Ամերիկացի կոմպոզիտորներ
The Windmills of Your Mind (երգ)

«**The Windmills of Your Mind**» () երգը գրվել է Ալան Բերգմանի, Մերիլին Բերգմանի և Միշել Լեգրանի կողմից՝ «Թոմաս Քրաունի խարդախությունը» ֆիլմի համար, որտեղ խաղում է Նոուել Հարիսոնը։ 1968 թվականին  երգն Օսկար մրցանակի է արժանացել՝ որպես լավագույն ֆիլմի երգ, արժանացել է նաև «Ոսկե գլոբուս» մրցանակի։

Երգի քավեր տարբերակի հեղինակը Դասթի Սպինգֆիլդն է՝ «Dusty in Memphis» ալբոմում, երգը կատարել են  Պետուլա Քլարկը, Սթինգը, Պատրիսիա Կաասը, Բարբարա Սթրեյզանդը, Շառլ Ազնավուրը։ 1969 թվականին «Vanilla Fudge»  ամերիկյան ռոք խումբը ձայնագրել է երգի իր տարբերակը՝ «Rock & Roll» ալբոմի համար։

Շատ հայտնի է երգի ֆրանսերեն տարբերակը՝ «Les Moulins de mon cœur» անվանմամբ։

*The Windmills of Your Mind* անվանմամբ գործիքային տարբերակը  կատարել է  Ֆաուստո Պապետին, Պոլ Մորիայի նվագախումբը։

Երգը հաճախ է օգտագործվել տարբեր ֆիլմերում․ Սթինգի տարբերակը հնչել է «Թոմաս Քրաունի խարդախությունը» ֆիլմում՝ 1999 թվական, Դաստի Սփրինգֆիլդ տարբերակը դարձել է «Նախաճաշ Պլուտոնի վրա» ֆիլմի երգերից մեկը, իսկ Կլարկ Պետուլայի  տարբերակը հնչել է  «Խաղատան կողոպուտ» ֆիլմում։ Երգը հնչել է նաև  «Ֆոկուս», «Սերն ապրում է երեք տարի»  ֆիլմի կամեոյում՝ Միշել Լեգրանի կատարմամբ։

## Երգի կրկներգը ԽՍՀՄ-ում
1970-ական թվականների վերջում երաժշտությունը ներառվել է Ստաս Նամինի «Ծաղիկներ» խմբի տասրոպեանոց երգաշղթայի մեջ՝ որպես ֆրանսիական  կոմպոզիտորների երգեր։ Ավելի ուշ այն հաջողությամբ հնչել է  «Միդեմ-81» միջազգային փառատոնին՝ Կաննում, իսկ երկու տարի անց ձայնագրվել է  «Անակնկալ պարոն Լեգրանի համար» ալբոմի համար, որը թողարկվել է  «Մեղեդի» ընկերության կողմից՝ 1983 թվականին։

Լեգրանի երաժշտության վրա գրվել են ռուսերեն խոսքեր, որը կատարվել է 2009 թվականի ամանորի գիշերը՝ Ռուսաստանի առաջին ալիքով՝ Լյուդմիլա Գուրչենկոյի և Միխայիլ Բոյարսկու կողմից։ 2011 թվականի հոկտեմբերի 8-ինն երգը կատարվել է Իվան Ուրգանտի  կողմից՝  «Պրոժեկտորպերեսհիլթոն» հաղորդմանը՝ Սթիվ Ջոբսի ներկայությամբ։ 2012 թվականի փետրվարի 17-ին «Երկու աստղ» հեռուստաշոուի ժամանակ Լեոնիդ Ագուտինը և  Ֆյոդոր Դոբրոնրավովը կատարել են  «Սոսնձված էջերի գաղտնիքը» երգը ։

## Ծանոթագրություններ

## Արտաքին հղումներ
* Слова песни The Windmills Of Your Mind  на сайте LyricWiki.

Կատեգորիա:1968 թվականի երգեր